Oficiālais Vēstnesis L 185 , 25/07/2000 Lpp. 0027 - 0029



Komisijas Regula (EK) Nr. 1609/2000 (2000. gada 24. jūlijs), ar ko izveido to produktu sarakstu, kuriem turpmāk nepiemēro Padomes Regulu (EEK) Nr. 737/90 par nosacījumiem, kas reglamentē trešo valstu izcelsmes lauksaimniecības produktu ievešanu pēc Černobiļas atomelektrostacijas avārijas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 22. marta Regulu (EEK) Nr. 737/90 par nosacījumiem, kas reglamentē trešo valstu izcelsmes lauksaimniecības produktu ievešanu pēc Černobiļas atomelektrostacijas avārijas [1], kurā jaunākie grozījumi izdarīti ar Regulu (EK) Nr. 616/2000 [2], un jo īpaši tās 6. pantu, tā kā: (1) Saskaņā ar Regulas (EEK) Nr. 737/90 6. pantu Komisija pieņem to produktu sarakstu, kuriem minēto regulu turpmāk nepiemēro. (2) Lielākajā daļā lauksaimniecības produktu, ko pašreiz ieved no trešām valstīm, nav sastopams Černobiļas avārijas radītais radioaktīvais piesārņojums vai tas sastopams tik nelielā mērā, ka rada nenozīmīgus draudus veselībai. (3) Lai iepriekšminēto ņemtu vērā, ar Komisijas Regulu (EK) 727/97 [3] tika izveidots to produktu saraksts, kuriem turpmāk nepiemēro Regulu (EEK) Nr. 737/90. (4) Rezultāti, kas iegūti pētījumos, kuri Komisijas vajadzībām veikti, lai izvērtētu dalībvalstu iespējas ievest lauksaimniecības produktus, kas satur radioaktīvo cēziju lielākā koncentrācija, nekā noteikts Regulā (EEK) Nr. 737/90, liecina, ka minēto regulu nav jāpiemēro vēl diviem pārtikas produktiem (tēja un daži garšaugi). (5) To produktu saraksta pārveidota forma, uz kuriem attiecas Padomes Regula (EEK) Nr. 737/90, jau ir ieviesta ar Komisijas 1999. gada 27. jūlija Regulu (EK) Nr. 1661/1999, ar ko paredz sīki izstrādātus noteikumus Regulas (EEK) Nr. 737/90 [4] piemērošanai, un veicinās saraksta izmantošanu muitas iestādēs. (6) Šajā regulā paredzētie pasākumi ir saskaņā ar atzinumu, ko sniegusi Regulas (EEK) Nr. 737/90 7. pantā noteiktā komiteja. IR PIEŅĒMUSI ŠO REGULU. 1. pants Ar šo atceļ Regulu (EK) Nr. 727/97. 2. pants Uz produktiem, kuri nav uzskaitīti pielikumā, Regula (EEK) Nr. 737/90 turpmāk neattiecas. 3. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 24. jūlijā Komisijas vārdā — Komisijas locekle Margot Wallström [1] OV L 82, 29.3.1990., 1. lpp. [2] OV L 75, 24.3.2000., 1. lpp. [3] OV L 108, 25.4.1997., 16. lpp. [4] OV L 197, 29.7.1999., 17. lpp. -------------------------------------------------- PIELIKUMS TO PRODUKTU SARAKSTS, UZ KURIEM ATTIECAS REGULA (EEK) NR. 737/90 KN kods | Apraksts | 01011910 | Dzīvi zirgi nokaušanai, izņemot tīršķirnes vaislas dzīvniekus | 010290 | Dzīvi liellopi, izņemot tīršķirnes vaislas dzīvniekus, mājdzīvnieku sugas | 010391 | Dzīvas cūkas, izņemot tīršķirnes vaislas dzīvniekus, kuras sver mazāk nekā 50 kg | 010392 | Dzīvas cūkas, izņemot tīršķirnes vaislas dzīvniekus, kuras sver 50 kg vai vairāk | 010410 | Dzīvas aitas, izņemot tīršķirnes vaislas dzīvniekus | 01042090 | Dzīvas kazas, izņemot tīršķirnes vaislas dzīvniekus | 0105 | Dzīvi mājputni, t.i., Callus domesticus šķirnes vistas, pīles, zosis, tītari un pērļu vistiņas | 010600 | Citi dzīvi dzīvnieki | 2. nodaļa | Gaļa un gaļas subprodukti | ex 4. nodaļa | Piena pārstrādes produkti; putnu olas; dabiskais medus; dzīvnieku valsts pārtikas produkti, kas nav nosaukti vai iekļauti citur, izņemot produktus ar KN kodiem 04081120, 04081920 , 04089120 un 04089920 | ex070951 | Svaigas vai dzesinātas sēnes, izņemot šampinjonus | ex07108069 | Sēnes (termiski neapstrādātas vai apstrādātas tvaicējot vai vārot ūdenī), saldētas, izņemot šampinjonus | ex07119060 | Īslaicīgai glabāšanai konservētas sēnes (piemēram, ar sēra dioksīdu, sālījumā, sērūdenī vai citā konservējošā šķīdumā), kas nav derīgas tūlītējai lietošanai pārtikā, izņemot šampinjonus | ex07123000 | Kaltētas sēnes, kas ir veselas, sagrieztas gabaliņos vai šķēlītēs, sasmalcinātas vai pulvera veidā, bet tālāk neapstrādātas, izņemot šampinjonus | 081040 | Svaigas dzērvenes, mellenes un citi Vaccinium ģints augļi | 08119050 | Vaccinium myrtillus sugas augļi, termiski neapstrādāti vai apstrādāti tvaicējot vai vārot ūdenī, saldēti, ar vai bez cukura vai citām saldinātājvielām | 08119070 | Vaccinium myrtilloides un Vaccinium angustifolium sugas augļi, termiski neapstrādāti vai apstrādāti tvaicējot vai vārot ūdenī, saldēti, ar vai bez cukura vai citām saldinātājvielām | 08129040 | Īslaicīgai glabāšanai konservēti Vaccinium myrtillus sugas augļi (piemēram, ar sēra dioksīda gāzi, sālījumā, sērūdenī vai citā konservējošā šķīdumā), kas nav derīgi tūlītējai lietošanai pārtikā | 160100 | Desas un līdzīgi produkti no gaļas, subproduktiem vai asinīm; pārtikas izstrādājumi, kuru pamatā ir šie produkti | 1602 | Citādi gatavi izstrādājumi vai konservi no gaļas, gaļas subproduktiem vai asinīm | ex160300 | Gaļas ekstrakti un sulas | ex20019050 | Sēnes, kas sagatavotas vai konservētas ar etiķi vai etiķskābi, izņemot šampinjonus | ex20031080 | Sēnes, kas sagatavotas vai konservētas bez etiķa vai etiķskābes, izņemot šampinjonus | --------------------------------------------------